มอเตอร์ไซค์ส่วนบุคคลชอบมาจอดบนทางเท้า จนเกิดเรื่องร้องเรียนไปยังกรมทางหลวงชนบทให้ติดตั้งเสากั้นมอเตอร์ไซค์บนทางลาด ซึ่งจะทำให้จักรยานและวีลแชร์ใช้ทางเท้าไม่ได้ หรือได้แต่ไม่สะดวก ไม่สอดคล้องกับนโยบายUD ของผู้บริหารกทม.  

หากพิจารณาต้นเหตุแล้ว เราจะพบว่า การละเมิดจอดบนทางเท้าเกิดจากเจ้าของมอเตอร์ไซค์ที่พักอาศัยอยู่คอนโดย่านนี้ (มีจำนวนเท่าเดิม คันเดิม  ประจำ)

หากเจ้าหน้าที่เทศกิจเขตภาษีเจริญขยันกวดขันนิดนึง ก็จะทำให้ปัญหานี้หมดไปครับ

ทางช่างจากกรมทางหลวง บอกว่าพยายามแจ้ง กทม. แล้ว แต่ก็ยังถูกประชาชนร้องเรียนมาเรื่อยๆ จึงต้องมาดำเนินการติดตั้งเสา

ซึ่งก็จะเกิดปัญหาเป็นงูกินหาง เพราะเมื่อติดตั้งเสร็จ ประชาชนคนเดินเท้า ผู้พิการก็ต้องร้องเรียนให้ถอดเสาออกไป

จึงขอความกรุณาเจ้าหน้าที่เทศกิจเขตภาษีเจริญพิจารณาจัดเวรออกตรวจจับปรับให้เด็ดขาด อย่าให้คนเพียงไม่กี่คนที่ไม่เคารพกฎหมายสร้างปัญหาบานปลายเลยครับ